
R E F E R A T    D E   A P R O B A R E 
privind aprobarea participării Municipiului Brad la implementarea proiectului 
,,HUB DE SERVICII MMSS – SII MMSS”, Cod MySmis 130963

[bookmark: _Hlk125968933]Prin adresa Ministerului Muncii și Solidarității Sociale nr. 2024/26.10.2022 înregistrată la Primăria Municipiului Brad sub nr. 56146/16.11.2022 se face cunoscut faptul că Ministerul Muncii şi Solidarității Sociale (MMSS), în calitate de beneficiar, împreună cu partenerii săi – Agenția Națională Pentru Plăti și Inspecție Socială (ANPIS) și Autoritatea pentru Digitalizarea României(ADR), implementează proiectul ,,HUB DE SERVICII MMSS – SII MMSS”, Cod MySmis 130963.
Acest proiect, finanțat din fonduri externe nerambursabile și de la bugetul de stat, în cadrul Programului Operațional Competitivitate 2014-2020, urmărește crearea unui sistem informatic integrat în domeniul asistenței sociale și domeniilor conexe, precum și îmbunătățirea activității serviciilor publice de asistență socială (SPAS) de la nivelul UAT - urilor, prin:
· crearea platformei informatice E-asistență socială; 
· dotarea serviciilor publice de asistență socială cu echipamente informatice necesare pentru utilizarea platformei informatice E-asistență socială;
· furnizarea de servicii de digitizare a dosarelor beneficiarilor de servicii sociale, în vederea constituirii dosarelor electronice ale acestora;
· constituirea registrului electronic național al beneficiarilor de servicii sociale;
· posibilitatea accesării electronice a dosarului personal de asistență socială; 
· posibilitatea accesării electronice a măsurilor de sprijin de care pot beneficia sau la care aceștia au dreptul;
· optimizarea fluxului de depunere a documentelor și de soluționare a solicitărilor în vederea obținerii beneficiilor în  domeniul asistenței sociale; 
· raportarea electronică a datelor din anchetele sociale obținute din culegerea prin terminale mobile (tablete).
În sensul celor de mai sus Ministerul Muncii și Solidarității Sociale va pune la dispoziția Municipiului Brad următoarele echipamente: imprimanta multifuncțională, calculator, tableta, precum și documentația tehnică, instalarea și configurarea echipamentelor hardware, integrarea componentelor și operaționalizarea infrastructurii instalate, în acest sens se vor încheia două protocoale de colaborare care asigură colaborarea interinstituțională a MMSS cu Municipiul Brad.




Prin semnarea protocoalelor se vor stabili care sunt obligațiile Ministerului Muncii și Solidarității Sociale precum și ale Municipiului Brad.
	În contextul celor de mai sus, am inițiat prezentul proiect de hotărâre prin care am propus  aprobarea participării Municipiului Brad la implementarea proiectului ,,HUB DE SERVICII MMSS – SII MMSS”, Cod MySmis 130963 și-l supun spre dezbatere și aprobare plenului Consiliului Local al Municipiului Brad în forma prezentată.
Am propus, de asemenea,  mandatarea  Primarului  Municipiului Brad ca, în numele și pentru Municipiul Brad, să semneze Protocoalele de colaborare - proiect „HUB DE SERVICII MMSS-SII MMSS” Cod MYsMIS 130963, precum și toate documentele aferente proiectului și să reprezinte Municipiul Brad și Consiliul Local al Municipiului Brad în relația cu Ministerul Muncii și Solidarității Sociale. 
	Invoc în susţinerea propunerii mele prevederile  art.138 alin. (1) și alin. (4) din Constituția României, republicată, ale art. 3 și art. 4 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr.199/1997, ale art. 7 alin. (2) din Codul civil al României, adoptat prin Legea nr. 287/2009, republicată, cu modificările și completările ulterioare, ale Contractului de finanțare nr. 13/2.3.1./29.04.2021 privind proiectul „HUB DE SERVICII MMSS – SII MMSS”, Cod MySmis 130963, ale Legii asistenței sociale nr. 292/2011, cu modificările și completările ulterioare, ale Legii nr. 197/2012 privind asigurarea calității în domeniul serviciilor sociale, cu modificările și completările ulterioare, ale  H.G. nr. 797/2017 pentru aprobarea regulamentelor cadru de organizare și funcționare ale serviciilor publice de asistență socială și a structurii orientative de personal, cu modificări și completări ulterioare, ale  art. 139 alin. 3 coroborat cu art. 5 lit. cc) din O.U.G. nr. 57/2019 privind Codul administrativ, cu modificările și completările ulterioare, ale  Ghidului specific privind regulile și condițiile aplicabile co-finanțării din Fondul European de Dezvoltare Regională prin Programul Operațional Competitivitate 2014-2020 „Competitivi împreună”, ale  art. 129 alin (1), alin. (2)  lit. e),  alin (9) lit. c) din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

